পিটার বার্জ
পিটার জন পার্নেল বার্জ (; জন্ম: ১৭ মে, ১৯৩২ - মৃত্যু: ৫ অক্টোবর, ২০০১) কুইন্সল্যান্ডের ব্রিসবেনের ক্যাঙ্গারু পয়েন্ট এলাকায় জন্মগ্রহণকারী বিখ্যাত অস্ট্রেলীয় আন্তর্জাতিক ক্রিকেট তারকা ছিলেন। ১৯৫৫ থেকে ১৯৬৬ সময়কালে অস্ট্রেলিয়া ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর অস্ট্রেলীয় ক্রিকেটে কুইন্সল্যান্ডের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শীতা দেখিয়েছেন পিটার বার্জ।
পিটার বার্জ
সতীর্থরা যখন আফ্রিকা গমনে ব্যস্ত, তখন পিটার বার্জ তাঁর প্রথম-শ্রেণীর ক্রিকেটে শেষ মৌসুমের দিকে পদার্পন করছিলেন। মৌসুমের উদ্বোধনী খেলায় ৫০ ও ৬০ রানের ইনিংস খেলেন। এরপর নিউ সাউথ ওয়েলসের বিপক্ষে ১৯৮ রান তুলেন। ফিরতি খেলায় ওয়েস্টার্ন অস্ট্রেলিয়ার বিপক্ষে অপরাজিত ১০১ রানের মনোজ্ঞ ইনিংস খেললেও দলের ইনিংস পরাজয় রুখতে পারেননি। ঐ মৌসুমে ৬৪.৯২ গড়ে ৯০৯ রান তুলেন। আটটি প্রথম-শ্রেণীর খেলায় অংশ নিয়ে দুইটি শতক ও পাঁচটি অর্ধ-শতকের ইনিংস খেলেন। মৌসুমের শেষ খেলায় কুইন্সল্যান্ডের জয়টি ছিল একমাত্র ও অন্য তিনটি খেলায় পরাজিত হয়।